Laborgrupo kreiĝis ene de TEJO por ĝisdatigi la Lingvopolitikajn Poziciojn (LPP) de nia organizo, kun pli ĝisfunda enhavo kaj homrajt-bazita argumentaro.
#000001
La nuntempaj lingvopolitikaj pozicioj de TEJO estas dokumento kiu estis voĉdonita de la Komitato de TEJO fine de 2011. Ĝi difinas niajn oficialajn kaj komunajn opiniojn pri lingvopolitiko.
#000002
La Laborgrupo pri Lingvopolitikaj Pozicioj (LPP) nuntempe prilaboradas ĝisdatigon de tiu dokumento kaj celas enplekti kiom eble plej multe da diversaj aktivuloj.
#000003
Tiucele, debatoj, prezentoj kaj prelegoj pri temoj kiel lingvistiko, lingvopolitikaj situacioj kaj lingvopolitika pledado estos organizitaj dum la venontaj semajnoj, kun la celo kolekti ideojn por pluverki la dokumenton. Tiu verkado daŭros ĝis meze de julio 2022
#000004
Tiuj novaj ideoj konkretiĝos en la malneto de la novaj lingvopolitikaj pozicioj de TEJO, kiu estos prezentita al la Komitato de TEJO por diskuti, debati, amendi kaj fine voĉdoni okaze de IJK 2022.
#000005
Se vi ŝatus aktive kontribui per via scipovo aŭ entuziasmo, organizante eventeton aŭ proponante programeron kadre de alia evento, aŭ se vi volas rekte kontribui al la verkado, via helpo tre bonvenas! Kontaktu la Laborgrupon ĉe 
#000007
Marto – junio: okazigo de eventetoj (retaj kaj ĉeestaj) por diskuti pri la temoj rilataj al lingvopolitiko kaj por kolekti ideojn kaj interesiĝantojn; samtempe iompostioma kunverkado de la malneto;Meze de julio: fermo de la malneto por lingva provlegado;Fine de julio/komence de aŭgusto: sendo al la Komitato de TEJO pro komentado, amendoj kaj debatoj;Aŭgusto, dum la Komitatkunsido de TEJO: debatoj pri la malneto, amendoj kaj posta voĉdonado pri oficialigo de la dokumento.Se tiam akceptata, la dokumento anstataŭigos la nuntempan dokumenton kaj iĝos oficiala pozicio de TEJO, uzata por alekstera lingvopolitika pledado kaj interna trejnado de nia membraro. Alilingvaj tradukoj estas ankaŭ planataj.
#000009
Kunverkado: okazos iom post iom rete, kun regulaj kunsidoj de la Laborgrupo por kunordigado.Eventetoj: kelkaj okazos rete, aliaj okazos kiel programeroj dum ĉeestaj esperanto-aranĝoj. Anoncoj venos iom post iom, interalie per tiu ĉi paĝo.
#000010
La eventetoj organizotaj kadre de tiu ĉi debato estos okazo por inviti aktivulojn aliĝi al nia iniciato.La dua celo estas ankaŭ kolekti ideojn por nutrigi la kunverkadon de la pozicioj kaj tiel (re)difini la agadon kaj rolon de esperantistoj pri lingvopolitiko
#000011
Ĉiuj esperantistoj povos veni al niaj eventoj, debati kaj diskuti. La fina produkto estos tamen oficiala dokumento de nia organizo, tial al ĝia rekta verkado povos kontribui nur Individuaj Membroj kaj Patronoj de TEJO.
#000012
Eventeroj kaj programeroj, kadre de tiu LPP-reverkado:
#000013
13-19 aprilo: IJF, Italio – okazos programero pri lingvopolitiko kaj demokratio30 de aprilo: reta ateliero pri lingvopolitiko por Aziaj & Oceaniaj Esperantistoj dum reta evento Tion ni intencas ripeti por aliaj kontinentoj dum la postaj monatoj3-6 de junio: Kataluna Kongreso de Esperanto – okazos programero
#000016
Sekvu la sociajn retejojn de TEJO por ricevi ĉiujn ĝisdatigojn!
#000017